Arama

Arama Gipuzkoako hego-ekialdeko udalerri bat da, Goierri eskualdean kokatua. Landa-udalerri txiki eta euskalduna da, probintziako txikiena, eta eskualdean biztanle gutxien daukana Altzaga eta Gaintzarekin batera. Izan ere,  biztanle zituen an.

Geografia

Udalerri mugakideak 
 Iparraldean: Itsasondo
 Hegoaldean: Zaldibia
 Mendebaldean: Ordizia
 Ekialdean: Altzaga

Auzoak 
Aramak bi gune nagusi ditu: behean, herrigunea, udaletxea eta kale nagusia dituena; goian, baserriek osatutako gunea.

Zerbitzuak 

 Liburutegia
 Bake epaitegia
 Haur txokoa
 Soinketa aretoa
 Frontoia
 KZ gunea
 Gazte lokala

Historia 
XIV. mendean Ordiziaren menpe zegoen, inguruko beste herri batzuk bezala, baina 1615eko otsailaren 13an hiribildu titulua jaso zuen.

XIX. mendean krisialdian sartu zen, gerrateen ondorioz.

Demografia 
2019an Aramak 202 biztanle zituen, horietatik % 19,31k 65 urte edo gehiago zituen. Atzerrian jaiotakoen kopurua % 8,91 zen.

Politika

2011 eta 2015eko udal hauteskundeak 
2011 eta 2019 urteen artean Asier Mujika izan zen alkatea.

2019ko udal hauteskundeak 
2019ko udal hauteskundeetan hauek izan ziren emaitzak: Aramako Herri Batzarrak, 49 boto; Aramako Herritarrek, 46 boto. Horren ondorioz, Luis Garmendia (Aramako Herri Batzarra) izendatu zuten alkate.

Udal hauteskundeen jarraipen historikoa

Alkateak 
Hauek izan dira Aramako azken alkateak:

Ekonomia 
2017an honela banatzen ziren sektore ekonomikoak herrian: lehen sektorea BEGaren % 0,5. Bigarren sektorea % 80,6. Hirugarren sektorea % 17,1. Eraikuntza % 1,9.

Jaiak 

 San Martin jaiak

Euskara 

Aramako euskara erdialdeko euskararen (gipuzkeraren) aldaera bat da, sartaldeko euskararen barnean kokatzen den Goierriko euskara, hain zuzen. Urolaldeko hizkerarekin batera osatzen du Sartaldeko azpieuskalkia, baina Urolaldekoan sakonagoa da mendebaleko euskararen eragina. Nortasun beteko hizkera da Goierrikoa, batasun handikoa, nahiz eta gorabeherak badiren mendebaletik ekialdera, hau da, Segura, Zegama eta Legazpitik Zaldibia edo Legorretara. Ataungoa ere berezia da, ziurrenik, bakartu samar eta Nafarroako mugan dagoelako. Abaltzisketak eta Ikaztegietak Tolosaldearekin lotura egiten dute, eta Urretxuk eta Zumarragak, berriz, Goierri eta Urolaldearen artekoa. 2016an herritarren % 83,33 euskalduna zen.

Ondarea 

 Aramako pilotalekua: herrigunean dago.
 San Martin eliza: herrigunean dago.

Aramar ospetsuak 

 Nekane Erauskin (1962), politikaria.
 Iker Irribarria (1996), esku huskako pilotaria.

Erreferentziak

Kanpo estekak 

 Aramako berriak Goierriko Hitzan

 Aramako Udalaren webgunea

Arama